ชื่อเรื่อง: การมีส่วนร่วมของเกษตรกร หมู่ที่ 5 ต.ตะแพน กิ่งอ.ศรีบรรพต จ.พัทลุง

ชื่อผู้แต่ง: วสันต์ กู้เกียรติกูล, วิจารย์ บุษรานนท์

ปีที่รายงาน

แหล่งค้นเรื่องเต็ม

บทคัดย่อ

 การวิจัยมีส่วนร่วมของเกษตรกร หมู่ที่ 5 บ้านท่ายูง ต.ตะแพน กิ่งอ.ศรีบรรพต จ.พัทลุง มีวัตถุประสงค์เพื่อศึกษาการมีส่วนร่วมในการปฏิบัติงานระหว่างเจ้าหน้าที่ส่งเสริมการเกษตรกับตรกร ในด้านการวิเคราะห์พื้นที่และชุมชน การมีส่วนร่วมในกระบวนการกระตุ้นให้เกิดกลุ่ม และศึกษากิจกรรมของกลุ่ม โดยใช้วิธีการวิจัยแบบเชิงปฏิบัติการอย่างมีส่วนร่วมของเกษตรกร (PARTICIPATORY ACTION RESEARCH) ผลการวิจัยสรุปได้ดังนี้ จากการวิเคราะห์พื้นที่และชุมชนพบว่า เกษตรกรมีทัศนคติไม่เอื้อต่อการปฏิบัติงานของเจ้าหน้าที่ของรัฐ เพราะมีปัญหากับนโยบายในการปราบปราม ผกค. ของรัฐมาก่อน ถึงอย่างไรก็ตามเกษตรกรต้องการจัดตั้งกลุ่มออมทรัพย์ เพื่อแก้ปัญหาเรื่องขาดเงินทุนในการสร้างสวนยางพารา ต้องการจัดตั้งร้านค้าในหมู่บ้านเพื่อแก้ปัญหาที่จะต้องไปซื้อสินค้าอุปโภคบริโภค ในตัวอำเภอซึ่งห่างไกลประมาณ 27 กม. ในการกระตุ้นให้เกิดกลุ่มเกษตรกรได้ใช้วิธีพูดคุยกับคณะกรรมการหมู่บ้าน และผู้นำอาชีพต่าง ๆ โดยใช้แกนนำเหล่านั้นไปกระตุ้นให้เกษตรกรอื่นๆ เห็นความสำคัญในการแก้ปัญหา สำหรับการพูดคุยถึงหลักการในการทำงานหรือการหาข้อยุติในประเด็นต่าง ๆ จะใช้การประชุมประจำเดือนของหมู่บ้านเป็นสำคัญ วิธีการกระตุ้นแกนนำที่ประสบความสำเร็จ คือ นำแกนนำของหมู่บ้านไปทัศนศึกษา แล้วเปรียบเทียบกิจกรรมของหมู่บ้านที่ประสบความสำเร็จกับหมู่บ้านของตนเอง ทั้งนี้ จะใช้วิธีเกษตรกรสอนเกษตรกรด้วยกันเอง หลังจากนั้นแกนนำหมู่บ้านโดยอาศัยเกษตรตำบลก็สามารถจัดตั้งกลุ่มออมทรัพย์ปัจจุบัน (สิงหาคม 2534) มีเงินประมาณ 70,000 บาท และมีร้านค้าในหมู่บ้านที่มียอดขายประมาณเดือนละ 40,000 -70,000 บาท ขณะนี้(สิงหาคม 2534) หมู่บ้านกำลังจัดสร้างร้านค้าเป็นของหมู่บ้านเอง โดยอาศัยแรงงานของชาวบ้านทั้งหมด